Нуклеон

Нуклеон, од  nucleus ядро — сполочна назва протона и невтрона, што суть частицями, з котрых зложены атомовы ядра.Прохоров А.М.

 Подобности и розликы 
Нуклеоны чинять основну часть масы атома. Наперек тому, же дакотры властности и справованя невтронох и протонох не еднакы, по думцѣ физикох, суть они доста подобны, жебы ся поважовали членами едной родины, подобно тому як биология односить ку едному виду псох и вовкох. Так, их масы ся различують не веце як на 1%, а спины суть  еднакы. Окрем того, майже еднакы силы, што дѣють меджи двома невтронами або двома протонами на малых одстоянях, 10–15 м и менше (розмѣр ядра). Найзакладнѣйша розлика меджи протоном и невтроном —  електричный набой у протона, котрого невтрон, як то видко ай з его назвы, не мать.Энциклопедия «Кругосвет»

 Внуторна штруктура 
В модерной физицѣ представа о внуторной штруктурѣ нуклеонох оперта на кваркову теорию. Подля ней, нуклеоны суть зложены зоз еще простѣйшых частиць трьох типох, называных кварками. Кедь електричный набой протона позначиме як , то протон буде обсяговати два кваркы з набойом +(2/3) и еден кварк з набойом -(1/3), а невтрон — еден кварк з набойом +(2/3) и два кваркы з набойом -(1/3). Кваркова теория ся пересвѣдчиво потвердила в експериментах з россѣяня електронох высокых енергий, котры, взаимодѣючи з нуклеонами, выявили ествованя у них внуторной штруктуры.

 Жерела и одказы 

 Прохоров А.М. (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 3, 1992.  672 с. . Магнитоплазменный – Пойнтинга теорема  С. 366. Одчитане: 2020-08-15
 Референции 

Категория:Частицьова физика